Глазго сәнғәттәр мәктәбе

Глазго сәнғәт мәктәбе (ингл. Glasgow School of Art) — Глазго ҡалаһында юғары сәнғәт училищеһы Глазго сәнғәт мәктәбенә 1845 йылда нигеҙ һалына һәм тәүге исеме Глазго дизайнының дәүләт мәктәбе тип атала (ингл. Glasgow Gowernment design of School). Хәҙерге мәктәп бинаһы 1897—1909 йылдарҙа ар-нуво стилендә күренекле шотланд рәссамы һәм архитекторы Чарльз Ренни Макинтош проекты буйынса төҙөлгән. 2010 йылда Сәнғәт мәктәбе 175 йыл эсендә Бөйөк Британияла иң яҡшы бина тип танылған. 2014 йылдағы янғын 2014 йылдың 23 майында сәнғәттәр мәктәбе бинаның подвалында проекция аппараты шарталағандан һуң янып китә. Мәктәп хеҙмәткәрҙәре уңышлы эвакуациялана. Ваҡиға урынына янғын һүндереүселәр бригадаһы йәлеп ителә. Янғынды тиҙ арала һүндерәләр. Фажиғә һөҙөмтәһендә бер кем дә зыян күрмәй. Янғын һүндереүселәр бинаның сеналарының, конструкцияһының емерелеүенә юл ҡуймай, бинаның 90 % ҡотҡарып алып ҡалына , шулай уҡ эске йыһаздарының, мөлкәтенең 70 проценты имен ҡала<. Британия архитекторҙарының Король институты президенты Стивен Ходдер был янғынды «бөтә донъя фажиғәһе» тип атай. Реставрация Янғындан һуң тиҙҙән реставрация эштәре башлана. Макинтош дизайнын, шул иҫәптән китапхананың данлыҡлы интерьерын тергеҙеү 2016 йылда башлана. Тергеҙеү өсөн үҙенсәлекле сортлы ағас ҡулланыла. Бинаны реставрациялау өсөн энтузиастар ярҙамында йыйылған, улар араһында актёр Брэд Питт һәм Питер Капальди ла бар, 35 миллион фунт тирәһе аҡса тотонола. 2018 йыл аҙағына эштәрҙе тамамлау планлаштырыла, ә сәнғәт мәктәбе 2019 йылда төп бинаға кире күсергә тейеш була. 2018 йылдағы янғын 2018 йылдың 15 июнендә урындағы ваҡыт буйынса 23:20 сәғәттә бинала ҙур янғын була. . Барлыҡҡа килеү сәбәптәре асыҡланмаған. Макинтош уҡыу корпусына ут ныҡ зыян килтерә, ул күрше биналарға тарала. Төнгө клуб ABC O2 ныҡ зыян күрә. Яҡындағы йорттарҙа йәшәүселәр эвакуациялана. Янғын һүндереүҙә 120-нән ашыу янғын һүндереү хеҙмәткәрҙәре йәлеп ителә. Янғын икенсе көнөнә туҡтатыла, .ҡорбандар тураһында мәғлүмәттәр булмай. Тиҙҙән бинаның емерелеү хәүефе арҡаһында, бинаны өлөшләтә һүтеү һәм яңынан төҙөү планлаштырыла. 2018 йылдың июлендә эш башлана, ә сығымдарҙы страховка ҡаплай Уҡыу программаһы Әлеге ваҡытта Глазго сәнғәт мәктәбендә һынлы сәнғәт, графика, фото, скульптура, сәнғәт тарихы, кино сәнғәтенә 10 төрлө факультеттарҙа яҡынса 1600 студент уҡый. Иҫкәрмәләр Һылтанмалар Официальный сайт Официальный сайт студенческой ассоциации 2016 йыл 3 май архивланған. Иллюстрированный путеводитель 2015 йыл 20 сентябрь архивланған. Исторические фотографии 2014 йыл 19 октябрь архивланған. Статья о Школе искусств Глазго 2016 йыл 4 март архивланған. с чертежами здания.